**Tiszavasvári Város Önkormányzata**

**Képviselő-testülete**

**163/2022. (V.30.) Kt. számú**

**határozata**

**A Hajdúkerületi és Bihari Víziközmű Szolgáltató Zrt. végelszámolásával kapcsolatos döntés meghozataláról**

Tiszavasvári Város Önkormányzata Képviselő-testületeMagyarország helyi önkormányzatairól szóló 2011. évi CLXXXIX tv. 107.§-ában kapott felhatalmazás alapján az alábbi döntést hozza:

1. Dönt arról, hogy a HBVSZ Zrt. –t végelszámolási eljárás során kívánja megszüntetni. A végelszámolás kezdő napjáról és a végelszámoló személyéről a HBVSZ Zrt. eszközállományának és kintlévőségeinek értékesítését követően dönt. A kintlévőségek és a működő vagyon és eszközállomány értékesítése – egyéb tulajdonosi határozat nélkül - kizárólag az új közszolgáltatók irányába lehetséges, amennyiben azok a teljes eszközállományra igényt tartanak.
2. A HVBSZ Zrt. további működtetésével, vezetésével kapcsolatban az alábbi javaslatot teszi a HBVSZ Zrt. közgyűlése részére: Az Igazgatóság mandátumát a végelszámolási eljárás megindításának napjáig javasolja meghosszabbítani, legkésőbb 2022. december 31-ig, azzal hogy az Igazgatóság mandátuma a végelszámoló megválasztásával megszűnik.
3. Tiszavasvári Város Önkormányzata Képviselő-testülete 114/2022. (I.27.) Kt. számú határozatában megfogalmazott költségcsökkentő javaslatokat továbbra is fenntartja HBVSZ Zrt. felé, kéri a HBVSZ Zrt. költségcsökkentő javaslatának megfogalmazását, foganatosítását.
4. Felkéri a polgármestert, hogy a határozatnak megfelelően képviselje Tiszavasvári Város Önkormányzatát a HBVSZ Zrt. 2022. május 31-ei közgyűlésén

**Határidő**: azonnal **Felelős:** Szőke Zoltán polgármester

**Szőke Zoltán dr. Kórik Zsuzsanna**

**polgármester jegyző**